<html>
  <head>
    <meta http-equiv="content-type" content="text/html; charset=UTF-8">
  </head>
  <body>

    <h2 id="title">Înscrieri</h2>

    <div id="content">
      <p>Fundația Ceata este o organizație românească nonprofit și independentă dedicată libertății utilizatorilor, care se bazează pe sprijinul financiar al utilizatorilor pentru a reuși să-i reprezinte cu succes în lupta contra restricțiilor din artă și tehnologie. Utilizatorii care fac donații regulate sunt recunoscuți oficial de Fundația Ceata ca membri susținători.</p>
      <p>Orice persoană fizică poate să devină membru susținător al Fundației Ceata dacă sprijină financiar activitatea organizației noastre prin donații lunare de <u>cel puțin</u> 65 de lei (RON) sau 15 euro (EUR) timp de un an. Donațiile lunare <u>recomandate</u> sunt de 100 de lei (RON) sau 25 de euro (EUR).</p>
      <p>Acordarea calității de membru susținător este anunțată public, deci le rugăm pe acele persoane care doresc să ne sprijine, dar doar sub protecția anonimatului, să facă <a href="/donate.ro.html">donații unice</a> ori de câte ori acestea au posibilitatea.</p>
      <p>În cazul în care un membru susținător întârzie mai mult de 3 luni să facă donațiile regulate, își pierde temporar calitatea de membru susținător. Pentru anul în curs, acesta își poate redobândi calitatea de membru susținător făcând donațiile restante. Donațiile se pot face și cumulat, pentru mai multe luni sau în avans pentru întregul an. Lista membrilor susținători poate fi consultată vizitând <a href="/members/supporters.ro.html">pagina membrilor susținători</a>.</p>
      <p>Pentru a realiza donațiile lunare, îi rugăm pe membrii susținători să folosească datele de mai jos:</p>
      <ul class="listă-simplă">
	<li class="cursiv"><strong>Fundația Ceata</strong>, Calea Călărașilor nr. 57, Ap. 2, Sector 3, București</li>
	<li class="cursiv">CIF: 31294100</li>
	<li class="cursiv"><strong>Banca Transilvania</strong>, Șos. Ștefan cel Mare nr. 16, Bl. 22, Sector 2, București</li>
	<li class="cursiv"><strong>SWIFT/BIC: BTRLRO22 XXX</strong>
	<li class="cursiv">IBAN <strong>RON: RO58BTRLRONCRT00E4948001</strong></li>
	<li class="cursiv">IBAN <strong>EUR: RO43BTRLEURCRT00E4948001</strong></li>
	<li class="cursiv">IBAN <strong>USD: RO83BTRLUSDCRT00E4948001</strong></li>
	</ul>
      <p>Calitatea de membru al Fundației Ceata poate fi deținută doar de persoane fizice. Persoanele juridice care doresc să sprijine financiar activitatea Fundației Ceata pot deveni <a href="/sponsors.ro.html">sponsori</a> printr-o Hotărâre a Consiliului Director. Pentru aceasta, părțile trebuie să poarte o discuție în prealabil asupra termenilor de colaborare, discuție care se poate finaliza prin semnarea unui contract de sponsorizare.</p>
      <p>Rugăm persoanele juridice care doresc să ne sponsorizeze, <a href="/contact.ro.html">să contacteze</a> secretariatul organizației noastre. Fundația Ceata își rezervă dreptul de a refuza eventualele oferte de sponsorizare din partea unor organizații care și-au format o reputație proastă de oponenți ai mișcării pentru programe libere. Sponsorizarea nu implică sprjinirea publică din partea Fundației Ceata a sponsorului, de ale cărui acțiuni Fundația Ceata nu se face responsabilă și pe care nu va va ezita să le condamne public ori de câte ori este necesar, dacă acestea sunt de natură să amenințe libertatea utilizatorilor.</p>
      <p>Persoanele fizice care nu au resursele să sprijine financiar activitățile Fundației Ceata, dar doresc să ne ajute, sunt rugate <a href="/contact.ro.html">să ne contacteze</a> și să se implice în comunitate. Contribuțiile acestora vor fi recunoscute public de Fundația Ceata prin acordarea calității de membru voluntar. În cazul în care un membru voluntar nu mai este activ timp de un semestru, își pierde temporar calitatea de membru voluntar. Acesta își poate redobândi calitatea de membru voluntar redevenind activ și contribuind în continuare la activitățile Fundației Ceata. Lista membrilor voluntari poate fi consultată vizitând <a href="/members/volunteers.ro.html">pagina membrilor voluntari</a>.</p>
    </div>
  </body>
</html>
